# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2013

# z operatívneho zasadnutia Vedenia STU zo  dňa 16. 1. 2013

**PRÍTOMNÍ: podľa prezenčnej listiny**

**PROGRAM:**

1. Návrh smernice kvestora „Neskladovateľné položky zásob v podmienkach STU v BA“
2. Informácia o príprave elektronickej prihlášky na zahraničné mobility študentov a uznávanie štúdia absolvovaného v zahraničí študentom STU
3. Návrh na zahraničné pracovné cesty členov Vedenia a zamestnancov STU
4. Rôzne

**PREDLOŽENÉ MATERIÁLY:**

1. Návrh smernice kvestora „Neskladovateľné položky zásob v podmienkach STU v BA“   
   (D. Faktor)
2. Informácia o príprave elektronickej prihlášky na zahraničné mobility študentov a uznávanie štúdia absolvovaného v zahraničí študentom STU (F. Horňák)
3. Návrh na zahraničné pracovné cesty členov Vedenia a zamestnancov STU (F. Horňák)
4. Rôzne

**K BODU1: Návrh smernice kvestora „Neskladovateľné položky zásob v podmienkach STU v BA**“

Materiál prezentoval kvestor.

Dokument sa preložil z dôvodu úpravy problematiky neskladovateľných položiek zásob, ktorá bude záväzná pre všetky súčasti STU.

**UZNESENIE: 1.1/2013-V/OS**

Vedenie STU berie na vedomie Návrh smernice kvestora „Neskladovateľné položky zásob v podmienkach STU v BA“ a odporúča prerokovať smernicu s tajomníkmi fakúlt STU.

**K BODU2: Informácia o príprave elektronickej prihlášky na zahraničné mobility študentov a uznávanie štúdia absolvovaného v zahraničí študentom STU**

Materiál prezentoval prorektor Horňák.

Dokument informoval o problematike elektronickej prihlášky na zahraničnú mobilitu

vysielaných a prijímaných študentov ako aj problematiku uznávania absolvovaného štúdia

študentov STU.

**UZNESENIE: 1.2/2013-V/OS**

Vedenie STU berie na vedomie informáciu o stave prípravy elektronickej prihlášky na zahraničné

mobility študentov a uznávanie štúdia absolvovaného v zahraničí študentom STU.

**ÚLOHA: 1.1/2013-V/OS**

Vedenie STU ukladá preveriť poistenia zahraničných študentov a predložiť informáciu

o človekohodinách v rámci implementácie modulu pre medzinárodné mobility.

Z: F. Horňák

T: 30.1.2013

**K BODU 3: Návrh na zahraničné pracovné cesty členov Vedenia a zamestnancov STU**

Materiál prezentoval prorektor Horňák.

**UZNESENIE: 1.3/2013-V/OS**

Vedenie STU schvaľuje zahraničné pracovné cesty špecifikované v bode 1) a 2):

1. Japonsko, Tokyo

|  |  |
| --- | --- |
| Účel cesty | Účasť na „Kick-off meeting“ projektu „Promotion of Global Human Resources Development“ |
| Termín podujatia | 26.2.2013 – 1.3.2013 |
| Miesto podujatia | Ochanomizu University, Tokyo, Japonsko |
| Očakávané náklady spolu | 382.- EUR/osoba/stravné/vreckové  Japonská strana hradí letenku a ubytovanie. |
| Účastník cesty | doc. Ing. František Horňák, PhD.  doc. Mgr. Dagmar Cagáňová, PhD.  Ešte jedna osoba sa môže prihlásiť. |
| Zdroj financovania: | dotácia |

1. Írsko, Dublin

|  |  |
| --- | --- |
| Účel cesty | EU conference: Rankings and the Visibility of Quality Outcomes in the European Higher Education Area |
| Termín podujatia | 30.1.2013 – 1.2.2013 |
| Miesto podujatia | Dublin, Írsko |
| Očakávané náklady spolu | 1 072.- EUR |
| Účastník cesty | prof. Ing. Robert Redhammer, PhD. |
| Zdroj financovania: | dotácia |

**INFORMÁCIE A OZNAMY:**

Rektor

* znova požiadal členov Vedenia o dodanie podkladov do Výročnej správy o činnosti STU za rok 2012, ktoré budú zapracované do úvodu správy; podklady by mali obsahovať informácie významného charakteru za rok 2012

Prorektor Biskupič

* Informoval, že s účinnosťou od 15.1.2013 bola vydaná Vyhláška MŠVVaŠ SR, ktorou sa mení vyhláška č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor, kde novo ukladá vysokým školám zverejňovať na svojom webovom sídle jednotlivé fázy habilitačného a vymenúvacieho konania s cieľom zabezpečiť transparentnosť týchto konaní na vysokých školách.

**ÚLOHA: 1.2/2013-V/OS**

Vedenie STU ukladá predložiť členom V STU informáciu o zmene novely zákona ohľadom

zverejňovania habilitačných a vymenúvacích konaní. V súvislosti s predmetnou novelou Vedenie

STU zároveň ukladá pripraviť Príkaz rektora, ktorý usmerňuje fakulty STU dodávať potrebné

podklady na zverejnenie požadovaných informácií včas.

Z: S. Biskupič

T: 30.1.2013

Kvestor

* informoval členov Vedenia o iniciatíve zriadiť v spolupráci s STU Regionálne centrum Európskej aliancie pre inovácie (EAI) s cieľom podávať a manažovať projekty rámcových programov EÚ na Slovensku

**UZNESENIE: 1.4/2013-V/OS**

Vedenie STU súhlasí, aby sa urobili potrebné právne kroky k vytvoreniu Regionálneho centra Európskej aliancie pre inovácie na Slovensku.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 23.1.2013 | V STU | 9:00 |  |
|  | 28.1.2013 | AS | 14:00 |  |
|  | 29.1.2013 | V STU | 13:30 |  |

Zapísala: 18.1.2013 Zápisnicu overil: 18.1.2013

Erika Jevčáková prof. Ing. Marián Peciar, PhD.